खेलता अब्दुल भी होली है अभी तक गाँव में मर्सिया जमुना भी गाती है अभी तक गाँव में  जिसके दोनों लाल अमरीका में जाके बस गए वो ही पगली बूढी काकी है अभी तक गाँव में  बोलता रहता है जाने क्या क्या वो वर्दी पहन सन इखत्तर का सिपाही है अभी तक गाँव में  नाम जिन पेड़ों पे हमने था उकेरा, उनमे से इक पुराना पेड़ बाकी है अभी तक गाँव में  जो तरक्की का हवाला दे रहे हैं जान लें भूख, ईमान आजमाती है अभी तक गाँव में  जो हठीले थे समय के साथ हठ करते रहे उनके गीतों की निशानी है अभी तक गाँव में  आज फिर हठीला जी याद आ गये ।